PS บริจาคที่ดินเพื่อการศึกษา 136 ไร่ให้แก่ ม.เทคโนโลยีพระจอมเกล้าธนบุรี
PS บริจาคที่ดินเพื่อการศึกษา 136 ไร่ ให้แก่ ม.เทคโนโลยีพระจอมเกล้าธนบุรี เพื่อนำไปใช้ประโยชน์ทางด้านการศึกษา ตามนโยบายด้านความรับผิดชอบต่อสังคม ของพฤกษา เรียลเอสเตท เพื่อเป็นการสร้างคุณค่าร่วมระหว่างธุรกิจและสังคม (CSV) เพื่อการเติบโตที่ยั่งยืน 
15 ธ.ค. 2558


นายทองมา วิจิตรพงศ์พันธุ์ ประธานกรรมการบริหารและกรรมการผู้จัดการใหญ่ บริษัท พฤกษา เรียลเอสเตท จำกัด (มหาชน) หรือ PS มอบที่ดินจำนวน 136 ไร่ ในเขตบางขุนเทียน ให้แก่ มหาวิทยาลัยเทคโนโลยีพระจอมเกล้าธนบุรี โดย รศ.ดร.ศักรินทร์ ภูมิรัตน อธิการบดีมหาวิทยาลัยเทคโนโลยีพระจอมเกล้าธนบุรี เป็นผู้รับมอบ เพื่อนำไปใช้ประโยชน์ทางด้านการศึกษา
โดยนำที่ดินไปพัฒนาเป็นศูนย์วิจัยพัฒนาและสร้างสรรค์นวัตกรรมที่ก่อให้เกิดประโยชน์ต่อเศรษฐกิจและสังคมของประเทศ รวมถึงพัฒนาให้เป็นแหล่งเรียนรู้ของนักเรียน นักศึกษา ตลอดจนชุมชนรอบข้าง
ทั้งนี้ การบริจาคที่ดินในครั้งนี้ถือเป็นอีกหนึ่งกิจกรรม ตามนโยบายด้านความรับผิดชอบต่อสังคม ของพฤกษา เรียลเอสเตท เพื่อเป็นการสร้างคุณค่าร่วมระหว่างธุรกิจและสังคม (CSV) เพื่อการเติบโตที่ยั่งยืน  